  ÚSTAVNOPRÁVNY VÝBOR	
NÁRODNEJ RADY SLOVENSKEJ REPUBLIKY	
					 		20. schôdza

184
U z n e s e n i e
Ústavnoprávneho výboru Národnej rady Slovenskej republiky
z 13. júna 2007

	Ústavnoprávny výbor Národnej rady Slovenskej republiky

		prerokoval vládny návrh zákona o ochrane, podpore a rozvoji verejného zdravia a o zmene a doplnení niektorých zákonov (tlač 273) a


	A.   s ú h l a s í 

			s vládnym návrhom zákona o ochrane, podpore a rozvoji verejného zdravia a o zmene a doplnení niektorých zákonov (tlač 273); 


B.   o d p o r ú č a

		Národnej rade Slovenskej republiky

		vládny návrh zákona o ochrane, podpore a rozvoji verejného zdravia a o zmene a doplnení niektorých zákonov (tlač 273) schváliť so zmenami a doplnkami uvedenými v prílohe tohto uznesenia; 


	C.  u k l a d á

		predsedovi výboru

	      predložiť stanovisko výboru k uvedenému návrhu zákona predsedovi gestorského výboru - Výboru Národnej rady Slovenskej republiky pre zdravotníctvo. 



	 								    Mojmír Mamojka  	  						 	                             predseda výboru

Jana Laššáková
  overovateľka

P r í l o h a
k uzneseniu Ústavnoprávneho 
výboru Národnej rady SR č. 184
z 13. júna 2007
____________________________





Pozmeňujúce návrhy

k vládnemu návrhu zákona o ochrane, podpore a rozvoji verejného zdravia a o zmene a doplnení niektorých zákonov (tlač 273) 
___________________________________________________________________________




1. V čl. I v § 5 ods. 4 písm. o) sa za slovo „vydáva“ vkladajú slová „a odoberá“.

Zosúladenie ustanovenia s vládnym návrhom zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a  ktorým sa menia a dopĺňajú niektoré zákony (tlač 279).

2. V čl. I  § 5 sa dopĺňa odsekom 7, ktorý znie:
		„(7) Úrad verejného zdravotníctva vykonáva pôsobnosť podľa odsekov 4 a 5, ak tento zákon neustanovuje inak (§ 7).“.

Spresnenie pôsobnosti Úradu verejného zdravotníctva SR vo vzťahu k pôsobnosti orgánov verejného zdravotníctva mimo rezortu zdravotníctva ustanovenú v § 7.

3. V čl. I § 6 sa dopĺňa odsekom 8, ktorý znie:
		„(8) Regionálne úrady verejného zdravotníctva vykonávajú pôsobnosť podľa odsekov 3, 4 a 6, ak tento zákon neustanovuje inak (§ 7).“.

Spresnenie pôsobnosti regionálnych úradov verejného zdravotníctva SR vo vzťahu k pôsobnosti orgánov verejného zdravotníctva mimo rezortu zdravotníctva ustanovenú v § 7.

				
4. V čl. I v § 8 ods. 3 sa v úvodnej vete vypúšťa slovo „najmä“.

	Národné referenčné centrum je špecializovaným pracoviskom Úradu verejného  zdravotníctva alebo regionálneho úradu verejného zdravotníctva, preto jeho úlohy musia byť vymedzené taxatívne.

5. V čl. I v § 8 odsek  4 znie:

	„(4) Ministerstvo schváli zriadenie národného referenčného centra, ak má žiadateľ osvedčenie o správnej laboratórnej praxi alebo osvedčenie o akreditácii; to neplatí, ak národné referenčné centrum nemá laboratórium.“.

Vypustenie požiadavky personálneho zabezpečenia a materiálno-technického vybavenia z dôvodu jej nadbytočnosti, resp. z dôvodu duplicity s požiadavkou osvedčenia o správnej laboratórnej praxi alebo osvedčenia o akreditácii.


6. V čl. I v § 8 ods. 5 sa vypúšťa písmeno c).

Doterajšie písmená d) a e) sa označujú ako písmená c) a d).

Legislatívna úprava v nadväznosti na navrhované vypustenie požiadavky personálneho zabezpečenia a materiálno-technického vybavenia v § 8 ods. 4.


7. V čl. I v § 8 ods. 7 sa slovo „podmienky“ nahrádza slovom „podmienku“.

Legislatívna úprava v nadväznosti na navrhované vypustenie požiadavky personálneho zabezpečenia a materiálno-technického vybavenia v bode 3 (v navrhovanej zmene § 8 ods. 4).


8. V čl. I v § 8 odsek 8 znie:
		„(8) Ak národné referenčné centrum prestane spĺňať podmienku podľa odseku 4, ministerstvo zdravotníctva na základe žiadosti úradu verejného zdravotníctva alebo regionálneho úradu verejného zdravotníctva schváli zrušenie národného referenčného centra.“.
	Na zrušenie národného referenčného centra sa určuje rovnaký režim ako na jeho zriadenie – zrušenie národného referenčného centra podlieha schváleniu ministerstva zdravotníctva. 


9. V čl. I  v § 11 sa v úvodnej vete vypúšťajú slová „plnia špecializované úlohy verejného zdravotníctva, najmä“, označenie písmen „b) až r)“ sa nahrádza označením „a) až q“ a § 11 sa dopĺňa písmenom r), ktoré znie:
„r)  	plnia špecializované úlohy v odbore lekárskej mikrobiológie, v odbore ochrany zdravia pred ionizujúcim žiarením, v odbore genetickej toxikológie, v odbore mikrobiológie životného prostredia, v odbore biológie životného prostredia a v odbore chemických analýz a fyzikálnych faktorov  životných podmienok a pracovných podmienok.“.

Špecializované úlohy verejného zdravotníctva sa vymedzujú taxatívne a súčasne sa odstraňuje technická chyba označenia písmen.


10. V čl. I v  § 13 ods. 5  písm. a) bode 9 sa nad slovo „výrobky“ vkladá poznámka pod čiarou x), ktorá znie:

	„x) § 2 zákona č. 90/1998  Z. z. o stavebných výrobkoch v znení neskorších predpisov.“.
						

Ide o legislatívno-technickú pripomienku.

11. V čl. I v § 13 sa vypúšťa odsek 10.

Vypustenie ustanovenia z dôvodu jeho nekonkrétnosti.


12. V čl. I v § 16 ods. 1 sa druhá veta nahrádza týmto textom: „Ak ide o činnosti podľa § 15 ods. 2, odborná spôsobilosť sa preukazuje 
a) 	osvedčením o odbornej spôsobilosti alebo
b) 	dokladom o absolvovaní príslušného odborného vzdelania20) alebo dokladom o uznaní dokladu o vzdelaní podľa osobitných predpisov.21)“.

Poznámky pod čiarou k odkazom 20 a 21 znejú:
20) 	Zákon č. 455/1991 Zb. o živnostenskom podnikaní (živnostenský zákon) v znení neskorších predpisov.  
21)	Zákon č. 477/2002 Z. z. o uznávaní odborných kvalifikácií a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení neskorších predpisov.
Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.	
Zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.“.

Poznámky pod čiarou k odkazom 20 až 70 sa primerane označia.

Spresnenie ustanovenia vzhľadom na inštitút uznávania dokladov o vzdelaní a živnostenský zákon.

13. V čl. I v § 16 ods. 11 časť vety za bodkočiarkou znie: „to neplatí, ak sa fyzická osoba preukáže dokladom o absolvovaní príslušného odborného vzdelania20) alebo dokladom o uznaní dokladu o vzdelaní podľa osobitných predpisov.21)“.

Spresnenie ustanovenia vzhľadom na inštitút uznávania dokladov o vzdelaní a živnostenský zákon.

14. V čl. I v § 16 ods. 17 písm. a) sa na konci pripájajú tieto slová: alebo doklad o uznaní dokladu o vzdelaní podľa osobitných predpisov,21)“.

Spresnenie ustanovenia vzhľadom na inštitút uznávania dokladov o vzdelaní.

15. V čl. I v § 16 ods. 17 písm. d) sa slová „podľa odseku 24“ nahrádzajú slovami „podľa odsekov 23 a 24“.

Zosúladenie ustanovenia s § 16 ods. 26.


16. V čl. I v § 16 ods. 18 sa vypúšťa slovo „samostatne“.

Spresnenie podmienky, po splnení ktorej žiadateľ nemusí vykonať skúšku. 


17. V čl. I v § 16 ods. 19 sa vypúšťa slovo „samostatne“.

Spresnenie podmienky, po splnení ktorej žiadateľ nemusí vykonať skúšku. 


18. V čl. I v § 16 odseky 27 a 28 znejú:
		„(27) Osvedčenie o odbornej spôsobilosti podľa odsekov 23 a 24 vydá žiadateľovi príslušný orgán verejného zdravotníctva po predložení dokladu podľa odseku 26. Príslušný orgán verejného zdravotníctva môže v osvedčení o odbornej spôsobilosti určiť rovnaký rozsah a rovnaké obmedzenia pri výkone činnosti, ako sú určené v doklade podľa odseku 26.

		(28) Vzdelanie podľa odseku 4 písm. a), odseku 5 písm. a), odseku 6 písm. a), odsekov 7 a 8, odseku 9 písm. a), odseku 12 písm. a) a odseku 13 písm. a) sa preukazuje dokladom o absolvovaní príslušného vzdelania alebo dokladom o uznaní dokladu o vzdelaní podľa osobitných predpisov.21)“.
Navrhovaná úprava vyplýva z požiadavky jednotnej úpravy pre všetkých občanov členských štátov Európskej únie. Súčasne sa dopĺňa spôsob preukazovania vzdelania vo väzbe na platnú právnu úpravu uznávania dokladov o vzdelaní.


19. V čl. I v § 17 ods. 3 sa bodka v predposlednej vete nahrádza bodkočiarkou a vkladajú sa slová „výsledky kontroly spolu s odôvodnením rozhodnutia o druhej výnimke oznámi Komisii.“.

Ide o zosúladenie s čl. 9 ods. 1 smernice Rady 98/83/ES, ktorého vyplýva, že „ak chce členský štát poskytnúť druhú odchýlku, kontrolu spolu s odôvodnením svojho rozhodnutia o druhej odchýlke oznámi Komisii. Obdobie platnosti tejto druhej odchýlky nesmie prekročiť tri roky“.


20. V čl. I v § 26 ods. 4 písm. c) sa odkaz „10)“ nahrádza odkazom „9)“.

Odstránenie technickej chyby.

21. V čl. I v § 31 ods. 7 písmeno c) znie:
„c) vypracovať a predložiť každoročne k 31. decembru regionálnemu úradu verejného zdravotníctva informáciu o výsledkoch hodnotenia zdravotných rizík a opatreniach vykonaných na ich zníženie alebo odstránenie na pracoviskách, na ktorých zamestnanci vykonávajú rizikové práce.“.

Spresnenie povinnosti tak, aby bolo jednoznačná lehota na predloženie informácie.

22. V čl. I v § 37 ods. 2 písm. b) sa slová „za mimoriadne teplých dní“ nahrádzajú slovami „počas dní, keď teplota vonkajšieho vzduchu nameraná v tieni presahuje 30 °C“.

Spresnenie ustanovenia.

23. V čl. I v § 41 ods. 2 sa text „b) meno, priezvisko a bydlisko osoby zodpovednej za prevádzkovanie“ nahrádza textom „c) meno, priezvisko a bydlisko osoby zodpovednej za prevádzkovanie odstraňovania azbestu alebo materiálov obsahujúcich azbest zo stavieb“.

Odstránenie technickej chyby označenia ustanovenia a spresnenie ustanovenia.




24. V čl. I v  § 47 ods. 5 sa za slovo „aktivity“ vkladajú slová „prírodných rádionuklidov“.
										 
Ide o legislatívno-technickú pripomienku a spresnenie ustanovenia v súlade so smernicou 96/29/Euroatom.


25. V čl. I v § 47 ods. 7 sa slovo „rajónovým“ nahrádza slovom „radónovým“.

Odstránenie technickej chyby.

26. V čl. I v § 48 ods. 1 sa slovo „inými“ nahrádza slovom „fyzikálnymi“.

	Spresnenie ustanovenia.

27. V čl. I v § 48 ods. 2 písm. g) sa slová „podľa odseku 2“ nahrádzajú slovami „podľa odseku 3“.
Odstránenie technickej chyby.


28. V čl. I v § 49 ods. 4 sa  slovné spojenie „obyvateľov alebo ktorý“ nahrádza spojením „obyvateľov a ktorý“.

Ide o zosúladenie s pojmom rádiologická havária, ktorý je uvedený v  čl. 1 smernice 1996/29/Euratom; z definície uvedeného pojmu vyplýva, že rádiologická havária je taká situácia, ktorá si vždy vyžaduje naliehavé opatrenia v záujme ochrany pracovníkov, jednotlivcov alebo populácie, a to či už čiastkové alebo celkové.

29. V čl. I v § 51 ods. 1 písmeno a) znie:
„a) 	plniť opatrenia na predchádzanie ochoreniam podľa § 12 ods. 2 písm. a) a d) až h) a opatrenia pri mimoriadnych udalostiach podľa § 48 ods. 3 písm. c) až f) a h) až j) nariadené príslušným orgánom verejného zdravotníctva,“.

Spresnenie povinností fyzických osôb plniť opatrenia na predchádzanie ochoreniam v nadväznosti úpravu priestupkov v § 56 ods. 1 písm. a) až e) a doplnenie povinnosti plniť opatrenia pri mimoriadnych udalostiach vzhľadom na oprávnenia orgánov verejného zdravotníctva nariaďovať tieto opatrenia podľa § 48 ods. 3.

30. V čl. I v § 52 ods. 1 písmeno a) znie:
„a) 	plniť opatrenia na predchádzanie ochoreniam podľa § 12 ods. 2 až 5 a opatrenia pri mimoriadnych udalostiach podľa § 48 ods. 3 nariadené príslušným orgánom verejného zdravotníctva,“.

Spresnenie povinností fyzických osôb-podnikateľov a právnických osôb odkazom na príslušné ustanovenia.

31. V čl. I v § 55 ods. 2 sa v úvodnej vete vypúšťa slovo „najmä“.

Opatrenia na odstránenie zistených nedostatkov sa vymedzujú taxatívne.

32. V čl. I v § 56 ods. 1 sa za písmeno e) vkladá nové písmeno f), ktoré znie:
„f) 	nesplní nariadené opatrenie pri mimoriadnych udalostiach podľa § 48 ods. 3,“.

Doterajšie písmená f) až k) sa označujú ako písmená g) až l).

Doplnenie priestupkov v nadväznosti na navrhované doplnenie povinností fyzických osôb v bode 17 - § 51 ods. 1 písm. a).

33. V čl. I v § 57 ods. 29 sa slovo „predajca“ nahrádza „slovami “výrobca, dovozca, distribútor a predajca“.
				
Spresnenie okruhu zodpovedných subjektov v prípade porušenia niektorej z povinností podľa § 43 tak, aby tento okruh subjektov korešpondoval s nositeľmi povinností podľa § 43.

34. V čl. I v § 57 ods. 37 sa na konci pripájajú tieto slová: „podľa § 45 ods. 3 písm. e)“.
				
Spresnenie ustanovenia.

35. V čl. I v § 57 ods. 39 písm. a) sa slová „podľa § 13“ nahrádzajú slovami „podľa § 12 ods. 2 až 5“.

Spresnenie ustanovenia.

36. V čl. I v § 59 ods. 2 sa vypúšťajú písmená b) až f) a h) a i).

Doterajšie písmeno g) sa označí ako písmeno b).

Zúženie okruhu vecí, na ktoré sa nevzťahujú všeobecné predpisy o správnom konaní, a to aj s ohľadom na znenie § 3 ods. 6 zákona č. 71/1967 Zb. o správnom konaní (správny poriadok) v znení neskorších predpisov.


37. V čl. I  § 63 sa dopĺňa odsekmi 6 až 8, ktoré znejú:

		„(6) Konanie o právach, právom chránených záujmoch a povinnostiach právnických osôb a fyzických osôb začaté Ministerstvom spravodlivosti Slovenskej republiky, ktoré nebolo ku dňu účinnosti tohto zákona právoplatne skončené, dokončí Ministerstvo spravodlivosti podľa doterajších predpisov.

		(7) Ak sa vo všeobecne záväzných právnych predpisoch používa pojem „hlavný hygienik Slovenskej republiky“, rozumie sa tým „Úrad verejného zdravotníctva Slovenskej republiky“, a ak sa vo všeobecne záväzných právnych predpisoch používa pojem „regionálny hygienik“, rozumie sa tým „regionálny úrad verejného zdravotníctva“.
 
		(8) Ak sa vo všeobecne záväzných právnych predpisoch používa pojem „orgány hygienickej služby“ alebo „orgány na ochranu zdravia“, rozumejú sa tým „orgány štátnej správy v oblasti verejného zdravotníctva“.“.

Doplnenie prechodného ustanovenia vzhľadom na skutočnosť, že Ministerstvo spravodlivosti SR sa nezaraďuje medzi orgány verejného zdravotníctva. Prechodným ustanovením sa jednoznačne určuje subjekt, ktorý dokončí konanie začaté Ministerstvom spravodlivosti SR a právoplatne neskončené do účinnosti zákona. Súčasne sa rieši terminologický dopad v iných všeobecne záväzných právnych predpisoch v súvislosti s navrhovanou sústavou orgánov štátnej správy v oblasti verejného zdravotníctva.

38. V čl. I v prílohách č. 5, 6, 7 a 8 sa z názvu vypúšťa slovo „VZOR“.

Zosúladenie názvu príloh so znením § 52 ods. 5, ktorý odkazuje na prílohy č. 5,6,7 a 8.

39. V čl. II v 2. bode sa  v poznámke pod čiarou k odkazu 36ba citácia „§ 5 ods. 5 písm. j) zákona č. .../2007 Z. z.“ nahrádza citáciou „§ 5 ods. 4 písm. n) zákona č. .../2007 Z. z.“ a v poznámke pod čiarou k odkazu 36bb sa citácia „§ 5 ods. 5 písm. k) zákona č. .../2007 Z. z.“ nahrádza citáciou „ § 5 ods. 4 písm. o) zákona č. .../2007 Z. z.“.

	Legislatívno-technická úprava.

40. V čl. III  sa na konci 2. bodu dopĺňa táto veta: „Doterajší odsek 3 sa označuje ako odsek 4.“.

Legislatívno-technická úprava.

41.  Príloha č. 9 znie: 


„Príloha č.  9
k zákonu č. .../2007 Z. z.


ZOZNAM PREBERANÝCH PRÁVNYCH AKTOV
EURÓPSKYCH SPOLOČENSTIEV A EURÓPSKEJ ÚNIE


1. Smernica Rady 90/641/Euratom zo 4. decembra 1990 o prevádzkovej ochrane externých pracovníkov vystavených riziku pôsobenia ionizujúceho žiarenia počas ich činnosti v kontrolovaných pásmach (Mimoriadne vydanie  Ú. v. EÚ, kap.5/zv. 1, Ú.v. ES L 349, 13.12.1990).
2. Smernica Rady 92/3 EURATOM z 3. februára 1992 o dozore a kontrole prepravy rádioaktívneho odpadu medzi členskými krajinami vrátane prepravy do a mimo Spoločenstva, (Mimoriadne vydanie  Ú. v. EÚ, kap.15/zv. 2, Ú.v. ES L 35, 12.2.1992).
3. Smernica Rady 89/618 EURATOM z 27.novembra 1989 o informovaní verejnosti o prijatých opatreniach na ochranu zdravia, ktoré sa majú uplatniť a o krokoch, ktoré sa majú vykonať  v prípade radiačnej havárie, (Mimoriadne vydanie  Ú. v. EÚ, kap.15/zv. 1, Ú.v. ES L 357, 7.12.1989).
4. Smernica Európskeho parlamentu a Rady 2006/7/ES o riadení kvality vody určenej na kúpanie, ktorou sa zrušuje smernica 76/160/EHS. (Ú.v. EÚ L 64, 4.3.2006)
5. Smernica Rady 98/83/ES z 3. novembra 1998 o kvalite vody určenej na ľudskú spotrebu.  (Mimoriadne vydanie Ú. v. EÚ, kap. 15/zv.4, Ú.v. EÚ L 330, 5.12.1998). 
6. Smernica Európskeho parlamentu a Rady  2000/54/ES z 18. septembra 2000 o ochrane pracovníkov pred rizikami súvisiacimi s vystavením biologickým faktorom pri práci. (siedma samostatná smernica v zmysle článku 16 ods.1 smernice 89/391/ EHS) (Mimoriadne vydanie Ú. v. EÚ, kap. 5/zv. 4, Ú.v. ES L 262, 17.10.2000).
7. Smernica Európskeho parlamentu a Rady 2004/37/ES z 29.apríla 2004 o ochrane pracovníkov pred  rizikami z vystavenia účinkov karcinogénov a mutagénov pri práci (šiesta samostatná smernica v zmysle článku 16 ods. 1 smernice 89/391/EHS)(kodifikované znenie) (Mimoriadne vydanie Ú. v. EÚ, kap.5/zv. 5, Ú.v. EÚ L 158, 30.4.2004).
8. Smernica Komisie 2000/39/ES z 28. júna 2000, ktorou sa ustanovuje prvý zoznam smerných najvyšších prípustných hodnôt vystavenia pri práci na vykonanie smernice Rady 98/24/ES o ochrane zdravia a bezpečnosti pracovníkov pred rizikami súvisiacimi s chemickými faktormi pri práci. (Mimoriadne vydanie Ú. v. EÚ, kap.5/zv. 3, Ú.v. ES L 142, 16.6.2000).
9. Smernica Komisie 91/322/EHS z 29. mája 1991 o stanovovaní indikačných limitných hodnôt implementáciou smernice Rady 80/1107/EHS o ochrane pracovníkov pred rizikami spôsobenými ohrozením chemickými, fyzikálnymi a biologickými faktormi pri práci. (Mimoriadne vydanie Ú. v. EÚ, kap.5/zv. 1, Ú.v. ES L 177, 5.7.1991)
10. Smernica Komisie 2006/15/ES zo 7. februára 2006, ktorou sa ustanovuje druhý zoznam smerných najvyšších prípustných hodnôt vystavenia pri práci na implementáciu smernice Rady 98/24/ES a ktorou sa menia a dopĺňajú smernice 91/322/EHS a 2000/39/ES (Ú. v. EÚ L 38, 9.2.2006 ).
11. Smernica Rady 98/24/ES zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (štrnásta samostatná smernica v zmysle článku 16 ods. 1 smernice 89/391/EHS). (Mimoriadne vydanie Ú. v. EÚ, kap.5/zv. 3, Ú.v. ES L 131, 5.5.1998).
12. Smernica Rady 83/477/EHS z 19. septembra 1983 o ochrane pracovníkov pred rizikami z vystavenia účinkom azbestu pri práci (druhá samostatná smernica v zmysle článku 8 smernice 80/1107/EHS). (Mimoriadne vydanie Ú. v. EÚ, kap.5/zv. 1, Ú.v. ES L 263, 24.9.1983).
13. Smernica 2003/18/ES Európskeho parlamentu a Rady z 27. marca 2003, ktorou sa mení a dopĺňa smernica Rady 83/477/EHS o ochrane pracovníkov pred rizikami z vystavenia účinkom azbestu pri práci. (Mimoriadne vydanie Ú. v. EÚ, kap.5/zv. 4, Ú.v. EÚ L 97, 15. 4. 2003).
14. Smernica Európskeho parlamentu a Rady 2004/40/ES z 29. apríla 2004 o minimálnych zdravotných a bezpečnostných požiadavkách týkajúcich sa vystavenia pracovníkov rizikám vyplývajúcim z fyzikálnych činidiel (elektromagnetické polia) (18. individuálna smernica v zmysle článku 16 ods. 1 smernice 89/391/EHS) (Mimoriadne vydanie Ú. v. EÚ, kap.5/zv. 5, Ú.v. EÚ   L 159, 30.4.2004).
15. Smernica Rady 2003/10/ES zo 6. februára 2003 o minimálnych zdravotných a bezpečnostných požiadavkách, pokiaľ ide o vystavenie pracovníkov rizikám vyplývajúcim z fyzikálnych faktorov (hluk) (Mimoriadne vydanie Ú. v. EÚ, kap.5/zv.4, Ú. v. EÚ L 42, 15. 2. 2003, ).
16. Smernica Rady 2002/44/ES z 25. júna 2002 o minimálnych zdravotných a bezpečnostných požiadavkách vyplývajúcich z vystavenia pracovníkov rizikám vzniknutým pôsobením fyzikálnych faktorov (vibrácie) (Mimoriadne vydanie Ú. v. EÚ, kap.5/zv.4, Ú. v. ES L 177, 6.7.2002).
17. Smernica Európskeho parlamentu a Rady 2006/25/ES z 5. apríla 2006  o minimálnych zdravotných a bezpečnostných požiadavkách týkajúcich sa vystavenia pracovníkov rizikám vyplývajúcim z fyzikálnych  faktorov (umelé optické žiarenie) (19. samostatná smernica v zmysle článku 16 ods. 1 smernice 89/391/EHS) (Ú. v. EÚ L 114, 27.4.2006).
18. Smernica Rady 90/269/EHS z 29. mája 1990 o minimálnych zdravotných a bezpečnostných požiadavkách pri ručnej manipulácii s bremenami, pri ktorej pracovníkom hrozí riziko najmä poškodenia chrbtice (štvrtá samostatná smernica v zmysle článku 16 (1) smernice 89/391/EHS). (Mimoriadne vydanie Ú. v. EÚ, kap.5/zv. 1, Ú.v. ES L 156, 21.6. 1990.).
19. Smernica Rady 74/556/EHS zo 4. júna 1974, ktorou sa stanovujú podrobnosti o prechodných opatreniach týkajúcich sa činností, ktoré súvisia s obchodovaním a distribúciou toxických výrobkov, a činností, ktoré zahŕňajú odborné využitie takýchto výrobkov, vrátane činností sprostredkovateľov. (Mimoriadne vydanie Ú. v. EÚ, kap. 6/zv.1, Ú. v. ES L 307, 18.11.1974).
20. Smernica Rady 76/768/EHS o aproximácii právnych predpisov členských štátov týkajúcich sa kozmetických výrobkov (Mimoriadne vydanie EÚ kap.13/zv.3, Ú.v. ES L 262, 27. 9. 1976), v znení smernice Rady 79/661/EHS, z 24. júla 1979 (Mimoriadne vydanie EÚ kap. 13 /zv.5,Ú.v. ES L 192,  31.7.1979), Aktu o pristúpení Grécka (Ú.v. ES L 291, 19.11.1979), smernice Komisie 82/147/EHS, z 11. februára 1982 (Mimoriadne vydanie EÚ kap.13/zv.6, Ú.v. ES L 63,  6.3.1982), smernice Rady 82/368/EHS, zo 17. mája 1982 (Mimoriadne vydanie EÚ kap.13/zv.6, Ú.v. ES L 167, 15.6.1982), Druhej smernice Komisie 83/191/EHS, z 30. marca 1983 (Mimoriadne vydanie EÚ kap. 13/zv.7, Ú.v. ES L 109, 26.4.1983), Tretej smernice Komisie 83/341/EHS, z 29. júna 1983 (Mimoriadne vydanie EÚ kap.13/zv.7, Ú.v. ES L 188,  13.7.1983),  Štvrtej smernice Komisie 83/496/EHS, z 22. septembra 1983 (Mimoriadne vydanie EÚ kap.13/zv.7, Ú.v. ES L 275,  8.10.1983), smernice Rady 83/574/EHS, z 26. októbra 1983 (Mimoriadne vydanie EÚ kap. 13/zv. 7,Ú.v. ES L 332, 28.11.1983), Piatej smernice Komisie 84/415/EHS, z 18. júla 1984 (Mimoriadne vydanie EÚ kap. 13/zv. 7, Ú.v. ES L 228, 25.8.1984), Šiestej smernice Komisie 85/391/EHS, zo 16. júla 1985 (Mimoriadne vydanie EÚ kap. 13/zv.8,  Ú.v. ES L 224, 22.8.1985), Aktu o pristúpení Španielska a Portugalska (Ú.v. ES L 302, 15.11.1985), Siedmej smernice Komisie 86/179/EHS z 28. februára 1986, (Mimoriadne vydanie EÚ kap.13/zv.8, Ú.v. ES L 138,  24.5.1986), Ôsmej smernice Komisie 86/199/EHS z 26. marca 1986, (Mimoriadne vydanie EÚ kap.13/zv.8, Ú.v. ES L 149, 3.6.1986), Deviatej smernice Komisie 87/137/EHS z 2. februára 1987, (Mimoriadne vydanie EÚ kap.13/zv.8, Ú.v. ES L 56, 26.2.1987), Desiatej smernice Komisie 88/233/EHS, z 2. marca 1988 ( Mimoriadne vydanie EÚ kap.13/zv.9,Ú.v. ES L 105, 26.4.1988), Smernice Rady 88/667/EHS z 21. decembra 1988 (Mimoriadne vydanie EÚ kap.13/zv.9, Ú.v. ES L 382, 31.12.1988), Jedenástej smernice Komisie 89/174/EHS z 21. februára 1989 (Mimoriadne vydanie EÚ kap.13/zv.9, Ú.v. ES L 64, 8.3.1989), smernice Rady 89/679/EHS z 21. decembra 1989 (Mimoriadne vydanie EÚ kap.13/zv.10, Ú.v. ES L 398, 30.12.1989), Dvanástej smernice Komisie 90/121/EHS z 20. februára 1990 (Mimoriadne vydanie EÚ kap.13/zv.10, Ú.v. ES L 71, 17.3.1990), Trinástej smernice Komisie 91/184/EHS z 12. marca 1991 (Mimoriadne vydanie EÚ kap.13/zv.10, Ú.v. ES L 91, 12.4.1991), Štrnástej smernice Komisie 92/8/EHS z 18. februára 1992 (Mimoriadne vydanie EÚ kap.13/zv.11,Ú.v. ES L 70, 17.3.1992),  Pätnástej smernice Komisie 92/86/EHS z 21. októbra 1992 (Mimoriadne vydanie EÚ kap.13/zv.11,Ú.v. ES L 325, 11.11.1992), smernice Rady 93/35/EHS zo 14. júna 1993 (Mimoriadne vydanie EÚ kap.13/zv.12, Ú.v. ES L 151, 23.6.1993), Šestnástej smernice Komisie 93/47/EHS z 22. júna 1993 (Mimoriadne vydanie EÚ kap.13/zv.12, Ú.v. ES L 203,13.8.1993), Sedemnástej smernice Komisie 94/32/ES z 29. júna 1994 (Mimoriadne vydanie EÚ kap.13/zv.13, Ú.v. ES L 181, 15.7.1994), Osemnástej smernice Komisie 95/34/ES z 10. júla 1995 (Mimoriadne vydanie EÚ kap.13/zv.15, Ú.v. ES L 167, 18.7.1995), Devätnástej smernice Komisie 96/41/ES z 25. júna 1996 (Mimoriadne vydanie EÚ kap.13/zv.17, Ú.v. ES L 198, 8.8.1996),  Dvadsiatej smernice Komisie 97/1/ES z 10. januára 1997 (Mimoriadne vydanie EÚ kap.13/zv.18, Ú.v. ES L 16, 18.1.1997), smernice Komisie 97/18/ES, zo 17. apríla l997 (tento akt nebol zatiaľ uverejnený v slovenčine, Ú.v. ES L 114, 1.5.1997), Dvadsiatej prvej smernice Komisie 97/45/ES zo 14. júla 1997 (Mimoriadne vydanie EÚ kap.13/zv.19, Ú.v. ES L 196 ,24.7.1997), Dvadsiatej druhej smernice Komisie 98/16/ES z 5. marca 1998 (Mimoriadne vydanie EÚ kap.13/zv.20, Ú.v. ES L 77, 14.3.1998), Dvadsiatej tretej smernice Komisie 98/62/ES z 3. septembra 1998 (Mimoriadne vydanie EÚ kap.13/zv.21, Ú.v. ES L 253, 15.9.1998), Dvadsiatej štvrtej smernice Komisie 2000/6/ES z 29. februára 2000 (Mimoriadne vydanie EÚ kap.13/zv.25, Ú.v. ES L 56, 1.3.2000), Dvadsiatej piatej smernice Komisie 2000/11/ES z 10. marca 2000 (Mimoriadne vydanie EÚ kap.13/zv.25, Ú.v. ESL 65, 14.3.2000), smernice Komisie 2000/41/ES z 19. júna 2000 (Mimoriadne vydanie EÚ kap.13/zv.25, Ú.v. ES L 145, 20.6.2000), Dvadsiatej šiestej smernice Komisie 2002/34/ES z 15. apríla 2002 (Mimoriadne vydanie EÚ kap.13/zv.29, Ú.v. ES L 102, 18.4.2002), smernice Komisie 2003/1/ES zo 6. januára 2003 Mimoriadne vydanie EÚ kap.13/zv.31, Ú.v. ES (Mimoriadne vydanie EÚ kap.13/zv.31, Ú.v. ES L 5, 10.1.2003), smernice Komisie 2003/16/ES z 19. februára 2003 (Mimoriadne vydanie EÚ kap.13/zv.31, Ú.v. ES L 46, 20.2.2003), smernice 2003/15/ES Európskeho parlamentu a Rady z 27. februára 2003 (Mimoriadne vydanie EÚ kap.13/zv.31, Ú.v. ES L 66, 11.3.2003), smernice Komisie 2003/80/ES z 5. septembra 2003 L 224, 6.9.2003), smernice Komisie 2003/83/ES z 24. septembra 2003 (Mimoriadne vydanie EÚ kap.13/zv.31, Ú.v. ES L 238, 25.9.2003), smernice Komisie 2004/87/ES zo 7. septembra 2004 (Mimoriadne vydanie EÚ kap.13/zv.31, Ú.v. ES L 287, 8.9.2004), smernice Komisie 2004/88/ES zo 7. septembra 2004 (Ú.v. ES L 287, 8.9.2004), smernice Komisie 2004/94/ES z 15. septembra 2004 L 294, 17.9.2004), smernice Komisie 2004/93/ES z 21. septembra 2004 (Ú.v. ES L 300, 25.9.2004), smernice Komisie 2005/9/ES z 28. januára 2005 (Ú.v. ES L 27, 29.1.2005), smernice Komisie 2005/42/ES z 20. júna 2005 (Ú.v. ES L 158, 21.6.2005), smernice Komisie 2005/52/ES z 9. septembra 2005 (Ú.v. ES L 234, 10.9.2005), smernice Komisie 2005/80/ES z 21. novembra 2005 (Ú.v. ES L 303, 22.11.2005), smernice Komisie 2006/65/ES z 19. júla 2006 (Ú.v. ES L 198, 20.7.2006). 
21. Smernica Komisie 95/17/ES z 19. júna 1995, ktorou sa ustanovujú podrobné pravidlá uplatňovania smernice Rady 76/768/EHS, pokiaľ ide o neuvedenie jednej alebo viacerých zložiek v zozname, ktorým sa označujú kozmetické výrobky v znení smernice Európskej komisie 2006/81/ES z 23. októbra 2006. (Mimoriadne vydanie  Ú. v. EÚ kap.13/zv.15, Ú.v. ES L 140, 23.6.1995).
22. Smernica Rady 96/29/EURATOM z 13. mája 1996, ktorá stanovuje základné bezpečnostné normy ochrany zdravia pracovníkov a obyvateľstva pred nebezpečenstvami vznikajúcimi v dôsledku ionizujúceho žiarenia (Mimoriadne vydanie  Ú. v. EÚ, 5/zv. 2, Ú.v. ES L 159, 29.6.1996).
23. Smernica Rady 97/43 EURATOM z 30. júna 1997 o ochrane zdravia jednotlivcov pred nebezpečenstvami vznikajúcimi v dôsledku ionizujúceho žiarenia vo vzťahu k lekárskej expozícií. (Mimoriadne vydanie Ú. v. EÚ, kap.15/zv. 3, Ú.v. ES L 180, 9.7.1997).
24. Smernica Rady 2003/122/EUROATOM z 22.12.2006 o kontrole zapečatených zdrojov vysoko rádioaktívneho žiarenia a zdrojov zvyškového odpadu (Mimoriadne vydanie Ú. v. EÚ, kap.15/zv. 7, Ú.v. EÚ L 346, 31.12.2003). “.

Ide  o legislatívno-technickú pripomienku; spresnenie citácie jednotlivých právnych aktov ES/EÚ.



